2002/331/EY: Neuvoston päätös, tehty 22 päivänä huhtikuuta 2002, Guinean rannikon edustalla harjoitettavaa kalastusta koskevassa Euroopan talousyhteisön ja Guinean vallankumouksellisen kansantasavallan hallituksen välisessä sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan jatkamista 1 päivän tammikuuta 2002 ja 31 päivän joulukuuta 2002 väliseksi ajaksi koskevan kirjeenvaihtona tehdyn sopimuksen väliaikaisesta soveltamisesta ja allekirjoittamisesta Euroopan yhteisön puolesta



Virallinen lehti nro L 116 , 03/05/2002 s. 0027 - 0028



Neuvoston päätös, tehty 22 päivänä huhtikuuta 2002, Guinean rannikon edustalla harjoitettavaa kalastusta koskevassa Euroopan talousyhteisön ja Guinean vallankumouksellisen kansantasavallan hallituksen välisessä sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan jatkamista 1 päivän tammikuuta 2002 ja 31 päivän joulukuuta 2002 väliseksi ajaksi koskevan kirjeenvaihtona tehdyn sopimuksen väliaikaisesta soveltamisesta ja allekirjoittamisesta Euroopan yhteisön puolesta (2002/331/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan, ottaa huomioon komission ehdotuksen, sekä katsoo seuraavaa: (1) Euroopan yhteisö ja Guinean tasavalta ovat käyneet neuvotteluja määritelläkseen Guinean rannikon edustalla harjoitettavaa kalastusta koskevaan Euroopan talousyhteisön ja Guinean tasavallan hallituksen sopimukseen(1) sen liitteenä olevan pöytäkirjan soveltamisajanjakson päätyttyä tehtävät muutokset tai lisäykset. (2) Näiden neuvottelujen aikana sopimuspuolet ovat päättäneet 22 päivänä lokakuuta 2001 parafoidulla kirjeenvaihtona tehdyllä sopimuksella jatkaa nykyistä asetuksella (EY) N:o 445/2001(2) hyväksyttyä pöytäkirjaa(3) vuodella kunnes tulevan pöytäkirjan muutoksia koskevat neuvottelut saadaan päätökseen. (3) Tämän kirjeenvaihdon perusteella yhteisön kalastajilla on kalastusmahdollisuudet Guinean tasavallan suvereniteettiin tai lainkäyttövaltaan kuuluvilla vesillä 1 päivän tammikuuta 2002 ja 31 päivän joulukuuta 2002 välisenä aikana. (4) Yhteisön kalastusalusten toiminnan keskeytymisen estämiseksi on välttämätöntä, että kyseisen pöytäkirjan jatkamista sovelletaan viipymättä. On siis aiheellista allekirjoittaa kirjeenvaihtona tehtävä sopimus edellyttäen, että perustamissopimuksen 37 artiklan nojalla tehdään lopullinen päätös. (5) Olisi myös määriteltävä päättymässä olevan pöytäkirjan jäsenvaltioiden kalastusmahdollisuuksien jakoperusteet, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Guinean vallankumouksellisen kansantasavallan hallituksen välisessä Guinean tasavallan rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän tammikuuta 2002 ja 31 päivän joulukuuta 2002 väliseksi ajaksi tehdyn pöytäkirjan jatkamisesta kirjeenvaihtona tehdyn sopimuksen allekirjoittaminen edellyttäen, että neuvosto tekee sopimuksen tekemistä koskevan päätöksen. Sopimuksen teksti on tämän päätöksen liitteenä. 2 artikla Sovelletaan väliaikaisesti 1 artiklassa mainittua sopimusta yhteisössä 1 päivästä tammikuuta 2002. 3 artikla Pöytäkirjan 1 artiklassa vahvistetut troolarien ja tonnikala-alusten kalastusmahdollisuudet jaetaan jäsenvaltioille seuraavan jakoperusteen mukaan: a) kalojen/pääjalkaisten pyynti: >TAULUKON PAIKKA> b) katkaravun pyynti: >TAULUKON PAIKKA> c) nuottaa käyttävät tonnikala-alukset: >TAULUKON PAIKKA> d) vapapyydyksiä käyttävät tonnikala-alukset: >TAULUKON PAIKKA> e) pintasiima-alukset: >TAULUKON PAIKKA> Jos näiden jäsenvaltioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion lisenssihakemukset. 4 artikla Neuvoston puheenjohtajalla on oikeus nimetä henkilö tai henkilöt, jolla tai joilla on valtuudet allekirjoittaa kirjeenvaihtona tehty sopimus yhteisön puolesta sillä edellytyksellä, että sopimus tehdään. Tehty Luxemburgissa 22 päivänä huhtikuuta 2002. Neuvoston puolesta Puheenjohtaja M. Arias Cañete (1) EYVL L 111, 27.4.1983, s. 2. (2) EYVL L 64, 6.3.2001, s. 3. (3) EYVL L 250, 5.10.2000, s. 29.